News Update: ครบ 100 วัน ตลาดหุ้นยุคไบเดน ร้อนแรงสุดรอบกว่า 60 ปี - FINNOMENA
News Update: ครบ 100 วัน ตลาดหุ้นยุคไบเดน ร้อนแรงสุดรอบกว่า 60 ปี
9 ส.ค. 2564

“100 วันแรกของการดำรงตำแหน่งประธานาธิบดีของ Biden ได้ทำให้เราได้เห็นถึงการเติบโตของตลาดหุ้นที่แข็งแกร่งอย่างที่ไม่เคยปรากฎมาก่อนหลังการเลือกตั้งในรอบอย่างน้อย 75 ปี เนื่องจากการกระตุ้นทางการคลังเป็นประวัติการณ์” John Normand นักยุทธศาสตร์ของ JPMorgan Chase กล่าว
ที่จริงแล้วการตอบสนองของตลาดหุ้นสหรัฐฯ ต่อการรับตำแหน่งประธานาธิบดีของ Biden นั้นน่าทึ่งมาก S&P 500 เพิ่มขึ้น 24.1% นับตั้งแต่วันเลือกตั้งด้วยตัวเลขที่สูงเป็นประวัติการณ์
ย้อนกลับไปในปี 1953 ที่ John F. Kennedy ดำรงตำแหน่งประธานาธิบดี 100 วันแรก S&P 500 เพิ่มขึ้น 18.5% หรือแม้แต่ประธานาธิบดีคนก่อนอย่างทรัมป์ซึ่งมักจะถูกพูดถึงว่าสามารถสร้างผลตอบแทนในหุ้นได้อย่างเก่งกาจ แต่ก็มีการเพิ่มขึ้นเพียง 11.4% เท่านั้นในช่วง 100 วันแรกของการดำรงตำแหน่ง
สภาคองเกรสได้จัดสรรมาตรการกระตุ้นเศรษฐกิจไว้แล้วมากกว่า 3 ล้านล้านดอลลาร์ รวมถึงการผ่อนคลายนโยบายการเงินของธนาคารกลางสหรัฐฯ โดยมีการใช้จ่ายไปแล้วมากกว่า 5.3 ล้านล้านดอลลาร์ในการบรรเทาทุกข์ที่เกี่ยวข้องกับ โควิด19 ยิ่งไปกว่านั้นสหรัฐฯ ยังคงฉีดวัคซีนให้กับประชากรราว 3 ล้านคนต่อวันโดยเพิ่มความหวังว่าการเติบโตทางเศรษฐกิจจะดำเนินต่อไปเมื่อเศรษฐกิจกลับมามีชีวิตชีวามากขึ้นในอนาคต
ที่มา: CNBC
แท็ก:
Biden
Joe Biden
News Update
USA
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA